**REPUBLIKA HRVATSKA  
KARLOVAČKA ŽUPANIJA  
OSNOVNA ŠKOLA EUGENA KVATERNIKA**  
Rakovica 95, 47245 Rakovica  
Tel./fax.: 047/784-016  
  
KLASA: 003-06/21-01/22  
URBROJ: 2133-38-21-1  
U Rakovici 29. rujna 2021.

Sukladno člancima 35. do 39. Statuta Osnovne škole Eugena Kvaternika Rakovica, predsjednica Školskog odbora upućuje

**POZIV**

za 7. sjednicu Školskog odbora koja će se održati **06. listopada 2021.** godine s početkom u 14:00 sati, u školskoj zbornici, uz poštivanje svih epidemioloških mjera određenih od strane Stožera civilne zaštite i Hrvatskog zavoda za javno zdravstvo.Za sjednicu se predlaže sljedeći

**dnevni red:**

1. Usvajanje Zapisnika s 6. sjednice održane 22. rujna 2021.
2. Usvajanje polugodišnjeg financijskog izvještaja 2021.
3. Usvajanje Pravilnika o radu učeničke zadruge „Eugenij“
4. Donošenje plana rada zadruge
5. Usvajanje Pravila za upravljanje dokumentarnim gradivom OŠ Eugena Kvaternika
6. Izvješće o stanju sigurnosti i provođenju preventivnih mjera te mjerama poduzetim u cilju zaštite prava učenika
7. Usvajanje Izvješća o realizaciji Godišnjeg plana i programa rada škole za 2020./2021.
8. Usvajanje Godišnjeg plana i programa rada za 2021./2022. godinu
9. Školski kurikul za 2021./2022. godinu
10. Različito

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Marija Hazler, dipl.učit.)

Dostaviti:

1. Katica Matešić
2. Milan Hodak
3. Davor Salopek
4. Snježana Bićanić
5. Jelena Požega
6. Marija Hazler
7. Dragan Franjković

**REPUBLIKA HRVATSKA  
KARLOVAČKA ŽUPANIJA  
OSNOVNA ŠKOLA EUGENA KVATERNIKA**  
Rakovica 95, 47245 Rakovica  
Tel./fax.: 047/784-016  
  
KLASA: 003-06/21-01/22  
URBROJ: 2133-38-21-2  
U Rakovici 06. listopada 2021.

**Z A P I S N I K**

s 7. sjednice Školskog odbora **Osnovne škole Eugena Kvaternika** Rakovica, održane dana 06. listopada 2021. godine s početkom u 14:00 sati u školskoj zbornici.

Nazočni članovi Školskog odbora:

1. Marija Hazler,
2. Snježana Bićanić,
3. Davor Salopek,
4. Dragan Franjković,
5. Jelena Požega

Opravdano izostali: Katica Matešić, Milan Hodak

Uz nazočne članove Školskog odbora, sjednici još prisustvuje ravnateljica škole gđa. Vera Ljubanović Grdić, voditeljica računovodstva Lorena Cindrić i tajnica škole Valentina Kraljiček koja je ujedno i zapisničarka.

Sjednica je započela u 14:00.

Poziv s dnevnim redom i radnim materijalima za sjednicu upućen je članovima elektronskim putem.  
**Dnevni red:**

1. Usvajanje Zapisnika s 6. sjednice održane 22. rujna 2021.
2. Usvajanje polugodišnjeg financijskog izvještaja 2021.
3. Usvajanje Pravilnika o radu učeničke zadruge „Eugenij“
4. Donošenje plana rada zadruge
5. Usvajanje Pravila za upravljanje dokumentarnim gradivom OŠ Eugena Kvaternika
6. Izvješće o stanju sigurnosti i provođenju preventivnih mjera te mjerama poduzetim u cilju zaštite prava učenika
7. Usvajanje Izvješća o realizaciji Godišnjeg plana i programa rada škole za 2020./2021.
8. Usvajanje Godišnjeg plana i programa rada za 2021./2022. godinu
9. Školski kurikul za 2021./2022. godinu
10. Različito

Dnevni red je jednoglasno usvojen.

**Ad.1.)** **Usvajanje Zapisnika sa 6. sjednice održane 22. rujna 2021.**

Zapisnik s prethodne sjednice jednoglasno usvojen.

**Ad.2.) Usvajanje polugodišnjeg financijskog izvještaja 2021.**

Voditeljica računovodstva, gđa. Lorena Cindrić čita podatke o polugodišnjem financijskom izvješću. Nakon obrazloženja predsjednica ŠO daje polugodišnje Financijsko izvješće na usvajanje. Jednoglasno usvojeno.

**Ad.3.) Usvajanje Pravilnika o radu učeničke zadruge „Eugenij“**

Tajnica škole pojasnila je članovima najbitnije promjene u Pravilniku. Pravilnik se mora mijenjati i prilagoditi trenutnoj situaciji jer su u njemu kao članovi Zadružnog odbora imenovani učenici koji više ne pohađaju našu školu, kao i roditelji koji više nemaju učenika u našoj školi.

Školski odbor jednoglasno usvaja Pravilnik o radu zadruge.

**Ad.4.)** **Donošenje plana rada zadruge**

Planom i programom rada učeničke zadruge popisuju se očekivani rezultati (ciljevi) učeničke zadruge za školsku godinu, troškovnik, broj učenika uključenih u aktivnosti, predviđen broj sati rada tjedno i slično. Predsjednica ŠO pročitala je obrazloženje i u kratkim crtama izdvojila najbitnije iz Plana i programa rada. Donosi se Plan rada zadruge.

**Ad.5.)** **Usvajanje Pravila za upravljanje dokumentarnim gradivom**

Tajnica škole govori o Pravilima za upravljanje dokumentarnim gradivom OŠ Eugena Kvaternika. Pravilnik smo dužni uskladiti s promjenama Pravilnika o upravljanju dokumentarnim gradivom izvan arhiva i Zakona o arhivskom gradivu i arhivima.

Školski odbor jednoglasno usvaja Pravila za upravljanje dokumentarnim gradivom.

**Ad.6.) Izvješće o stanju sigurnosti i provođenju preventivnih mjera te mjerama poduzetim u cilju zaštite prava učenika**

Ravnateljica škole govori o Izvješću o stanju sigurnosti i provođenju preventivnih mjera te mjerama poduzetim u cilju zaštite prava učenika. Izvješće usvojeno.

**Ad.7.) Usvajanje Izvješća o realizaciji Godišnjeg plana i programa rada škole za 2020./2021.**

Izvješće o radu OŠ Eugena Kvaternika za šk. godinu 2020./2021. poslano je članovima ŠO elektronskim putem kao radni materijal zajedno s pozivom na sjednicu. Ravnateljica preuzima riječ i govori o uspjesima u prošloj školskoj godini. Izvješće jednoglasno usvojeno.

**Ad.8.)** **Usvajanje Godišnjeg plana i programa rada za 2021./2022. godinu**

Predstavljanje GPPR za 2021./2022. OŠ Eugena Kvaternika drži ravnateljica škole, gđa. Vera Ljubanović.

Članovi nisu imali dodatnih pitanja te jednoglasno usvajaju GPPR OŠ Eugena Kvaternika, Rakovica, za školsku godinu 2021./2022.

**Ad.9.)** **Školski kurikul za 2021./2022. godinu**

Ravnateljica škole prolazi kroz Školski kurikul. Članovi nemaju dodatnih upita te jednoglasno usvajaju Školski kurikul za školsku godinu 2021./2022.

**Ad.10.)** **Različito**

Članovi su se pozdravili s ravnateljicom gđom. Ljubanović Grdić te pozdravili novu ravnateljicu gđu. Jelenu Požegu kojoj mandat počinje 02.11.2021.

Nije bilo dodatnih primjedbi ni pitanja.   
Sjednica je završila u 15:00 sati.

Zapisničarka: Predsjednica Školskog odbora:

Valentina Kraljiček, spec.admin.publ. Marija Hazler, dipl.učit.